Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 178/12/2202	Galanta, 21.1.2013
EEČ : 2-17-33-2013

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako jediný konateľ spoločnosti XXXXX, s. r. o., so sídlom XXXXX, XXXXX, IČO: XXXXX, podal v období od mája do augusta 2010 do Sociálnej poisťovne, pobočka XXXXX mesačné výkazy poistného za obdobie apríl až júl 2010,na základe ktorých mal odviesť na účet Sociálnej poisťovne, pobočka XXXXX poistné na sociálne poistenie za zamestnancov v sume 7.455,50 Eur, pričom tak do dnešného dňa neurobil aj napriek tomu, že spoločnosť XXXXX s. r. o., mala dostatok peňažných prostriedkov, aby uhradila svoje záväzky v prospech sociálnej poisťovne z titulu odvodov na sociálne poistenie za obdobie 4/2010 - 7/2010, čím uvedeným konaním spôsobil škodu na štátnom rozpočte SR vo výške 7.455,50 Eur, 

lebo zanikla trestnosť činu
Odôvodnenie:
Vyšetrovateľ Okresného riaditeľstva PZ XXXXX, Odboru kriminálnej polície  uznesením zo dňa 12. 03. 2012 č. k. ORP-XXXXX v zmysle § 199 odsek 1 Trestného poriadku začal trestné stíhanie a následne dňa 02. 10. 2012 podľa § 206 odsek 1 Trestného poriadku pod č. k. ORP-9XXXXX vzniesol obvinenie XXXXX pre trestný čin uvedený vo výrokovej časti tohto uznesenia.
Obvinený XXXXX sa k spáchanému skutku v plnom rozsahu priznal            a uviedol, že viac sa k veci podrobnejšie vyjadrovať nebude, avšak vzniknutý dlh na sociálnom poistení v celkovej výške 7.455,50 Eur do 15. 11. 2012 uhradí.
Počas vyšetrovania bola ku skutku vypočutá XXXXX, ktorá okrem iného uviedla, že spoločnosť Agrodružstvo Jevišovice Slovakia, s. r. o. od marca 2010 do decembra 2011 s výnimkou mesiacov január až marec 2011 neodviedla na účet Sociálnej poisťovne poistné za zamestnancov. Avšak dňa 11. 12. 2012 bolo dlžné poistné za stíhané obdobie apríl 2010 až júl 2010 vo výške 7.455,50 Eur uhradené do pokladne Sociálnej poisťovne, pobočka XXXXX v prospech spoločnosti XXXXX, s. r. o.. Zároveň prikladá potvrdenie o zaplatení. 
Zamestnankyňa spoločnosti XXXXX, s. r. o. XXXXX potvrdila vo svojej výpovedi, že mesačné výkazy poistného podávala elektronicky. Odvody boli zamestnancom strhnuté, avšak od obdobia marec 2010 neboli odvedené, nakoľko spoločnosť mala dlžoby. 
Vo veci boli zadovážené i listinné dôkazy, preukazujúce skutkový stav a to: oznámenie o úhrade zo dňa 20. 12. 2012, výpis z obchodného registra, výpisy z účtov a znalecký posudok z odboru ekonómia a manažment.
Vykonaným dokazovaním bolo jednoznačne preukázané, že obvinený XXXXX ako konateľ spoločnosti XXXXX, s. r. o. vo väčšom rozsahu zadržal a neodviedol poistné, ktoré bolo zrazené zamestnancom spoločnosti za obdobie apríl 2010 až júl 2010 Sociálnej poisťovni v celkovej sume 7.455,50 Eur.
Podľa § 277 odsek 1, odsek 2 písmeno b) Trestného zákona sa zločinu  neodvedenia dane a poistného dopustí aj ten, kto vo väčšom rozsahu zadrží                    a neodvedie určenému príjemcovi poistné na sociálne poistenie, ktoré zrazí podľa zákona v úmysle zadovážiť sebe alebo inému neoprávnený prospech.
Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu.
Podľa ustanovenia § 86 písmeno e/ Trestného zákona trestnosť trestného činu neodvedenia dane a poistného podľa § 277 Trestného zákona zaniká, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
Pretože trestnosť činu s poukazom na ustanovenie § 86 písmeno d/ Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Kolenčíková
prokurátorka